|  |  |
| --- | --- |
| **RH - MINISTARSTVO RADA, MIROVINSKOGA SUSTAVA, OBITELJI**  **I SOCIJALNE POLITIKE** | |
| **RAZINA: 11** | |
| **RAZDJEL: 086** | **RKDP: 24168** |
| **GLAVA: 45** | **MATIČNI BROJ: 01469819** |
| **OIB: 93161265507** | |
| **ŠIFRA DJELATNOSTI: 8430** | |
| **PRORAČUNSKI KORISNIK: SREDIŠNJI REGISTAR OSIGURANIKA** | |
| **ADRESA: ZAGREB, GAJEVA 5** | |

**OBRAZLOŽENJE POLUGODIŠNJEG IZVJEŠTAJA O IZVRŠENJU**

**FINANCIJSKOG PLANA ZA 2025. GODINU**

Sukladno Pravilniku o polugodišnjem i godišnjem izvještaju o izvršenju proračuna i financijskog plana (Narodne novine, broj: 85/2023) čelnik proračunskog korisnika podnosi upravljačkom tijelu na usvajanje Polugodišnji izvještaj o izvršenju Financijskog plana za 2025. godinu.

Polugodišnji izvještaj o izvršenju Financijskog plana Središnjeg registra osiguranika za razdoblje siječanj - lipanj 2025. godine obuhvaća:

1. Opći dio Polugodišnjeg izvještaja o izvršenju Financijskog plana,

2. Posebni dio Polugodišnjeg izvještaja o izvršenju Financijskog plana i

3. Posebni izvještaji o izvršenju Financijskog plana.

# Obrazloženje općeg dijela polugodišnjeg izvještaja o izvršenju financijskog plana za 2025. godinu

## Obrazloženje ostvarenja prihoda i rashoda, primitaka i izdataka u izvještajnom razdoblju

**Prihodi i primici**

Ukupni prihodi planirani su u iznosu od 11.406.000,00 eura, a izvršeni su u iznosu od 6.222.849,66 eura, što je 54,56% od planiranog iznosa prihoda za 2025. godinu. U odnosu na prethodnu godinu prihodi su veći za 14,57%. Najveći dio ukupnih prihoda čine prihodi od upravnih i administrativnih pristojbi i naknada u iznosu od 6.221.070,60 eura, a odnose se na prihode poslovanja ostvarene naplatom naknade obveznim mirovinskim društvima, na čije je povećanje najvećim dijelom utjecalo povećanje broja osiguranika II. stupa i povećanje naknade obveznim mirovinskim društvima za vođenje jedinstvenog računovodstva osobnih računa članova. Sredstva uplaćena s osnove naknade koriste se za vođenje jedinstvenog računovodstva osobnih računa, administrativnu, tehničku podršku i razmjenu podataka, održavanje i razvoj informacijskog sustava i projekte i programe vezane uz tehničku podršku i razmjenu podataka, prikupljanje i obradu podataka po osiguranicima i drugim osobama, administraciju i upravljanje i elektroničku razmjenu i dostavu podataka temeljem uredbi Europske unije o koordinaciji sustava socijalne sigurnosti. Prihodi od pruženih usluga iznose 541,56 eura, a prihodi od tekućih pomoći iz EU iznose 1.237,50 eura i odnose se na refundaciju troškova zrakoplovnih karata.

**Rashodi i izdaci**

Ukupni rashodi planirani su u iznosu od 11.345.000,00 eura, a ostvareni su u iznosu od 4.871.898,61 eura, što je 42,94% od planiranog iznosa za 2025. godinu. U odnosu na ostvarene rashode u prethodnoj godini, ostvaren je porast od 2,65%.

Najveći dio ostvarenih rashoda odnosi se na materijalne rashode u iznosu 3.728.810,38 eura i rashode za zaposlene u iznosu 1.076.841,73 eura. Rashodi za nabavu nefinancijske imovine iznose 66.246,50 eura, od čega se 12.110,00 eura odnosi na rashode za nabavu neproizvedene dugotrajne imovine, a rashodi za nabavu proizvedene materijalne imovine iznose 54.136,50 eura.

#### 1.2. Obrazloženje ostvarenog prijenosa sredstava iz prethodne godine i prijenosa sredstava u sljedeće razdoblje

Prenesena sredstva iz prethodne godine iznose 25.158.691,87 eura, a sredstva za prijenos u sljedeće razdoblje na kraju ovog izvještajnog razdoblja iznose 26.509.642,92 eura.

**1.3. Obrazloženje izvještaja o prihodima i rashodima prema Izvorima financiranja**

Tablični prikaz sadrži prikaz prihoda i rashoda prema Izvorima financiranja, a iskazani su na razini razreda i skupine.

Ukupni prihodi ostvareni su u iznosu 6.222.849,66 eura, a odnose se na sljedeće skupine Izvora financiranja:

* Skupina 31 Vlastiti prihodi u iznosu od 541,56 eura,
* Skupina 43 Ostali prihodi za posebne namjene u iznosu od 6.221.070,60 eura i
* Skupina 51 Pomoći od EU (refundacija zrakoplovnih karata) u iznosu od 1.237,50 eura.

Ukupni rashodi ostvareni su u iznosu 4.871.898,61 eura, a odnose se na sljedeće skupine Izvora financiranja:

* Skupina 31 Vlastiti prihodi u iznosu od 468,50 eura,
* Skupina 43 Ostali prihodi za posebne namjene u iznosu od 4.870.192,61 eura i
* Skupina 51 Pomoći od EU (refundacija zrakoplovnih karata) u iznosu od 1.237,50 eura.

#### 1.4. Obrazloženje izvršenja po funkcijskoj klasifikaciji

Tablični prikaz sadrži prikaz rashoda prema funkcijskoj klasifikaciji brojčane oznake 1090 – aktivnosti socijalne zaštite koje nisu drugdje svrstane, a iskazani su na razini razreda i skupine. Planirana su sredstva u iznosu 11.345.000,00 eura, a izvršena su u iznosu od 4.871.898,61 eura.

### 1.5. Račun financiranja

REGOS nije imao Primitaka od financijske imovine i zaduživanja niti Izdataka za financijsku imovinu i otplate zajmova.

### 

# Obrazloženje posebnog dijela polugodišnjeg izvještaja o izvršenju financijskog plana za 2025. godinu

Nadležnosti i ovlasti REGOS-a propisane su Zakonom o Središnjem registru osiguranika (Narodne novine, broj: 159/2013, 39/2018 i 21/2022).

Osnovni cilj REGOS-a je osiguranje provedbe obveznog kapitaliziranog sustava i unapređenje poslovnih procesa. Poslovi REGOS-a su povezivanje podatka o obračunanim doprinosima za mirovinska osiguranja s pripadajućim uplatama, vođenje jedinstvenog računovodstva osobnih računa, vođenje i održavanje registra podatka po osiguranicima i drugim osobama vezanim uz doprinose za obvezna mirovinska osiguranja te elektronička razmjena podataka na razini Republike Hrvatske i Europske unije u sustavu socijalne sigurnosti.

Sukladno naputku o korištenju postojeće državne informatičke infrastrukture u obavljanju poslova, dio poslova iz nadležnosti REGOS-a obavlja se temeljem sklopljenih Ugovora o povjeravanju obavljanja poslova u suradnji s outsourcing partnerima: Financijskom agencijom (FINA) i Agencijom za podršku informacijskim sustavima i informacijskim tehnologijama (APIS-IT).

**2.1. Obrazloženje izvršenja po programskoj klasifikaciji**

2.1.1*.* A539048 Administracija i upravljanje Središnjeg registra osiguranika

Sredstva ove aktivnosti su namijenjena za redovne troškove administracije i upravljanja REGOS-a, a obuhvaćaju rashode za zaposlene, materijalne rashode, ostale financijske rashode, rashode za nabavu proizvedene imovine te rashode za dodatna ulaganja za ostalu nefinancijsku imovinu. Planirana sredstva za obavljanje ove aktivnosti u 2025. godini iznose 3.448.000,00 eura, a izvršenje u izvještajnom razdoblju iznosi 1.368.953,60 eura, 39,70% od planiranih sredstava.

2.1.2. A772002 Tehnička podrška II. stupu i razmjena podataka

Tehnička podrška II. stupu i razmjena podataka financijski je najznačajnija aktivnost REGOS-a i obuhvaća poslove vezane uz prijavu/promjenu obveznog mirovinskog fonda i kategorije mirovinskog fonda, povezivanje podataka iz Obrazaca JOPPD s pripadajućim uplatama doprinosa za mirovinska osiguranja, prosljeđivanje povezanih uplata u obvezne mirovinske fondove i društva, preračun u obračunske jedinice i evidentiranje na osobnim računima osiguranika, zatvaranje osobnih računa i isplata sredstava zakonskim primateljima te istup iz II. stupa. Poslovi iz djelatnosti REGOS-a obavljaju se u suradnji s outsourcing partnerima: FINA-om i APIS IT-om. Planirana sredstva za obavljanje ove aktivnosti u 2025. godini iznose 6.900.000,00 eura, a izvršenje u izvještajnom razdoblju iznosi 3.273.637,91 eura, 47,44% od planiranih sredstava.

2.1.3. K539301 Informatizacija

Sredstva ove aktivnosti su namijenjena za informatizaciju REGOS-a i obuhvaćaju rashode za računalne usluge, licence, računala i računalnu opremu te ulaganja u računalne programe. Planirana sredstva za obavljanje ove aktivnosti u 2025. godini iznose 985.000,00 eura, a izvršenje u izvještajnom razdoblju iznosi 223.255,55 eura, 22,67% od planiranih sredstava.

2.1.4. K772001 Obnova voznog parka

Sredstva ove aktivnosti su namijenjena za obnovu voznog parka i obuhvaćaju rashode za najam službenog automobila. Planirana sredstva za obavljanje ove aktivnosti u 2025. godini iznose 12.000,00 eura, a izvršenje u izvještajnom razdoblju iznosi 6.051,55 eura, 50,43% od planiranih sredstava.

# Posebni izvještaji u polugodišnjem izvještaju o izvršenju financijskog plana za 2025. godinu

### 3.1. Izvještaj o zaduživanju na domaćem i stranom tržištu novca i kapitala

U izvještajnom razdoblju REGOS nema zaduženja na tržištu novca i kapitala.

### 3.2. Izvještaj o korištenju sredstava fondova Europske unije

U izvještajnom razdoblju REGOS nije koristio sredstva fondova Europske unije.

### 3.3. Izvještaj o danim zajmovima i potraživanjima po danim zajmovima

U izvještajnom razdoblju REGOS nema danih zajmova i potraživanja po danim zajmovima.

### 3.4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Potraživanja na kraju izvještajnog razdoblja iznose 27.613.262,37 eura, a odnose se na:

* potraživanja za prihode po osnovu pristojbi po posebnim propisima i naknade u iznosu 1.077.393,56 eura,
* potraživanja za prihode iz proračuna u iznosu od 26.535.778,56 eura, koja se odnose na prihode ostvarene naplatom propisane naknade obveznim mirovinskim društvima za vođenje jedinstvenog računovodstva osobnih računa i potraživanja za prihode po uplaćenim jamstvima.

REGOS nema dospjelih obveza na kraju izvještajnog razdoblja.

Potencijalne obveze po sudskim sporovima iznose 1.328,00 eura i odnose se na parnični postupak koji je u tijeku.

### 3.5. Izvještaj o danim jamstvima i plaćanjima po protestiranim jamstvima

U izvještajnom razdoblju REGOS nema danih jamstava i plaćanja po protestiranim jamstvima.

U Zagrebu, 22. srpanj 2025. godine

Izradili:

Marija Cvrlje

Pomoćnik ravnateljice ustanove

Zvonko Meštrović

Voditelj ustrojstvene jedinice 2

**RAVNATELJICA**

Iskra Primorac